અમદાવાદ: આગામી ઉનાળાના ધોમધખતા તાપમાં શેઢી કેનાલમાં રાજ્યના સિંચાઈ વિભાગ દ્વારા હાથ ધરાનારા રિપેરિંગ કામના કારણે રાસ્કામાંથી પાણીનું ટીપુંય નહીં મળવાના કારણે શહેરીજનો તોબા પોકારી ઊઠશે. શેઢી કેનાલને આગામી તા. ૧ માર્ચ, ૨૦૧૮થી રિપરિંગ માટે બંધ કરી દેવાશે અને તા.૧૬ જૂન, ૨૦૧૮થી કેનાલમાંથી મહી નદીનું પાણી પૂર્વવત્ મળતું થશે, જોકે કાળઝાળ ગરમીના આ ચાર મહિનામાં લોકો રાસ્કાના પાણી વિના પરેશાન થશે.